Document ID: 32004R0655

Komisjoni määrus (EÜ) nr 655/2004,
7. aprill 2004,
millega muudetakse määrust (EÜ) nr 466/2001 imikutele ja väikelastele mõeldud toitude nitraadisisalduse osas
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. veebruari 1993. aasta määrust (EMÜ) nr 315/93, millega kehtestatakse ühenduse menetlus saasteainete kohta toiduainetes, [1] eriti selle artikli 2 lõiget 3,
olles konsulteerinud toidu teaduskomiteega
ning arvestades järgmist:
(1) Komisjoni määrus (EÜ) nr 466/2001 [2] kehtestab piirnormid teatavatele saasteainetele toiduainetes, sealhulgas imikutele ja väikelastele mõeldud toiduainetes, mis on hõlmatud komisjoni 16. veebruari 1996. aasta direktiiviga 96/5/EÜ, mis käsitleb imikutele ja väikelastele mõeldud töödeldud teraviljapõhiseid ja muid imikutoite. [3]
(2) Vastavalt määrusele (EÜ) nr 466/2001 tuleks kehtestada konkreetsed piirnormid saasteainetele imikutele ja väikelastele mõeldud toitudes 5. aprilliks 2004.
(3) Nitraatide piirnormid on kehtestatud teatavatele aedviljadele määrusega (EÜ) nr 466/2001, mida parandatakse määrusega (EÜ) nr 563/2002 [4] vastuseks toidu teaduskomitee 1995. aasta arvamusele rahva tervise kaitsmiseks, eriti pidades silmas võimalikku seost kartsinogeensete ainete, näiteks nitrosamiinide moodustumisega, tuleks nitraatide tase hoida nii madalal, kui on mõistlikult saavutatav.
(4) Imikute ja väikelaste, haavatava elanikkonnagrupi tervise kaitseks on asjakohane kehtestada madalad piirnormid, mis on saavutatavad töödeldud teraviljapõhiste toiduainete ja imikutoitude tootmiseks kasutatavate toorainete range valiku teel.
(5) Komisjoni direktiiv 2002/63/EÜ [5] kehtestab proovivõtmise meetodid ühenduses, et ametlikult kontrollida pestitsiidijääke taimse ja loomse päritoluga toodetes ja toodetel, ning tunnistab kehtetuks direktiivi 79/700/EMÜ. [6] Direktiivi sätted on asjakohased, et kohaldada neid ametliku nitraadisisalduse kontrolli eesmärgil läbiviidavale proovivõtmisele.
(6) Määrust (EÜ) nr 466/2001 tuleks vastavalt muuta.
(7) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) 466/2001 I lisa parandatakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
See kuulub kohaldamisele alates 1. oktoobrist 2004.
Käesolevat määrust ei kohaldata toodetele, mis toodi turule enne 1. oktoobrit 2004 kooskõlas kohaldatavate sätetega. Kui tooted on toodud turule, on tõendamiskoormus toidukäitlejal.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. aprill 2004

Labels: 0
1
17